Lahepera külanõukogu
Lahepera külanõukogu oli külanõukogu Eesti NSV-s aastatel 1945–1954. Lahepera külanõukogu moodustati 1945 septembris Tartumaal Alatskivi vallas. Külanõukogu keskus asus Lahepera külas. Seoses maakondade ja valdade likvideerimise ning maarajoonide moodustamisega arvati Lahepera külanõukogu 1950 septembris Kallaste rajooni koosseisu. 1954 juunis Lahepera külanõukogu likvideeriti ja selle territoorium liideti Alatskivi külanõukoguga.